Gresk lege om Ios-volden: – Skaden var ikke kritisk
Natt til mandag banket det på døren til legen Yannis Kalathas på Ios. Utenfor døren sto flere unge menn som ba han komme for å hjelpe kameraten deres fordi han hadde et stort kutt på halsen. – Jeg var raskt på stedet. Det skjedde rundt 150 meter fra der jeg bor. Det sto allerede mange å så på. En gutt satt på fortauet med et kutt på halsen, men han hadde sluttet å blø, sier Yannis Kalathas. Ambulansen kom kort tid etterpå. – Jeg tenker mannen egentlig kunne fått behandling hos meg. Ifølge mine beregninger trengte han kanskje å sy ti sting. Skaden var ikke kritisk. les ogsåBistandsadvokaten til den unge mannen med kuttet på halsen, sier sykehuset i Athen hadde en annen forklaring enn den lokale legen. – Det var noe annet de sa på sykehuset, men vi har ikke lyst til å si noe mer om det nå. Vi ønsker ro rundt saken, sier fornærmedes bistandsadvokat Marte Svarstad Brodtkorb til VG. En 18 år gammel mann fra Bærum er siktet for drapsforsøk etter voldshendelsen.Mannen er nå tilbake i Norge etter å ha blitt løslatt onsdag. Han må etter planen møte i retten i Hellas om et halvt år. – Vi har ikke konkludert med om han selv må stille i retten, men ser på det, sier mannens forsvarer Kim Gerdts til VG. Siktede erkjenner ikke straffskyld for drapsforsøk. – Men han bestrider ikke de faktiske forholdene. Han har sin versjon av foranledning, men det ønsker jeg ikke å kommentere nærmere, sier forsvareren. les ogsåTorsdag ble det frigitt et bilde av fornærmede via hans bistandsadvokat. Bildet viser kuttet mannen fikk. Han skal ha blitt stukket i halsen med en knust glassflaske.Legen har jobbet på Ios i mange år, og husker godt fjorårets russetur. – Det er mye roligere i år enn i fjor. Denne hendelsen er den eneste voldshendelsen med nordmenn i år, sier Kalathas. Legen forteller at han i fjor jobbet med fire-fem voldshendelser. Ifølge legen har det heller ikke vært problemer med rusmidler eller voldtekter under årets arrangement.
Legen Yannis Kalathas på Ios var blant det første helsepersonellet på åstedet. Han mener skaden den fornærmede 18-åringen fikk ikke virket kritisk.